|  |
| --- |
| **UAB ,,VILNIAUS VANDENYS“ KONFIDENCIALIOS INFORMACIJOS VALDYMO POLITIKA** |
| **Tikslas** | Konfidencialios informacijos valdymo politika skirta sukurti konfidencialios informacijos identifikavimo, naudojimo ir apsaugos sistemą. Užtikrinti bendrovėje vieningą ir gerąją praktiką atitinkančią informacijos apsaugą, nustatant konfidencialios informacijos apsaugos principus, sąvokas, vartojamas šioje politikoje ir kituose dokumentuose, nustatančiuose konfidencialios informacijos apsaugą, informacijos apsaugos valdymo sistemą. |
| **Taikymo sritis** | UAB ,,Vilniaus vandenys“ darbuotojai. |
| **Susiję teisės aktai** | [Bendrasis duomenų apsaugos reglamentas;](https://vdai.lrv.lt/lt/asmens-duomenu-apsaugos-reforma/apie-asmens-duomenu-apsaugos-reforma/pagrindiniai-reformos-teises-aktai)[Lietuvos Respublikos nacionaliniam saugumui užtikrinti svarbių objektų apsaugos įstatymas;](https://e-seimas.lrs.lt/portal/legalAct/lt/TAD/TAIS.189498/asr) [Lietuvos Respublikos visuomenės informavimo įstatymas;](https://e-seimas.lrs.lt/portal/legalAct/lt/TAD/TAIS.280580) [Lietuvos Respublikos asmens duomenų teisinės apsaugos įstatymas;](https://e-seimas.lrs.lt/portal/legalAct/lt/TAD/bc0837f27f9511e89188e16a6495e98c) [Lietuvos Respublikos pranešėjų apsaugos įstatymas;](https://e-seimas.lrs.lt/portal/legalAct/lt/TAD/3832a702d8ea11e782d4fd2c44cc67af/pEfevKAUCh)[UAB „Vilniaus vandenys“ informacijos saugumo politika](https://www.vv.lt/wp-content/uploads/2023/11/VTA-I23-248.pdf);[UAB „Vilniaus vandenys“ asmens duomenų tvarkymo ir saugumo politika](https://www.vv.lt/wp-content/uploads/2022/01/Asmens-duomenu-tvarkymo-ir-saugumo-politika-1.pdf) ir jos įgyvendinimo taisyklės; UAB „Vilniaus vandenys“ konfidencialios informacijos valdymo taisyklės;Vidiniais informacijos kanalais gautų pranešimų apie pažeidimus tvarkymo aprašas;UAB „Vilniaus vandenys“ pasitikėjimo linijos nuostatai;Bendrovės informacinių sistemų duomenų saugos nuostatai;Informacinių sistemų naudotojų administravimo taisyklės;Saugaus elektroninės informacijos tvarkymo taisyklės;Informacinių sistemų veiklos tęstinumo valdymo planas;Bendrovės darbuotojų IT įrangos ir informacinių sistemų elektroninės informacijos naudojimosi tvarkos aprašas. |

# Turinys

1. SPECIALIOSIOS SĄVOKOS IR SUTRUMPINIMAI.
2. BENDROVĖJE VALDOMOS INFORMACIJOS KATEGORIJOS.
3. PAGRINDINIAI KONFIDENCIALIOS INFORMACIJOS VALDYMO PRINCIPAI.
4. INFORMACINIŲ IŠTEKLIŲ PRIIMTINO NAUDOJIMO TAISYKLĖS.
5. KONFIDENCIALIOS INFORMACIJOS APSAUGOS UŽTIKRINIMO GAIRĖS.
6. ATSAKOMYBĖ.
7. BAIGIAMOSIOS NUOSTATOS.
8. **SPECIALIOSIOS SĄVOKOS IR SUTRUMPINIMAI**

|  |  |
| --- | --- |
| **Bendrovė** | UAB „Vilniaus vandenys“. |
| **Informacija** | Visa Bendrovės gaunama, tvarkoma, kuriama, valdoma ir naudojama žodinė, rašytinė ir elektroninė informacija. |
| **Informacijos atskleidimas** | Informacijos perdavimas Trečiajam asmeniui bet kokiu būdu (žodžiu ar raštu) ir priemonėmis (rašytiniuose dokumentuose, kompiuterinėse laikmenose, garso (vaizdo) įrašuose ir pan.) arba sąlygų sudarymas susipažinti su informacija. |
| **Informaciniai ištekliai** | Bendrovės veiklos procesai ir informacija, kurią valdo ir tvarko Bendrovė, atlikdama teisės aktuose nustatytas funkcijas, ir informacinių technologijų priemonės, naudojamos informacijai tvarkyti. |
| **Informacijos saugumas** | Informacijos konfidencialumo, vientisumo ir prieinamumo užtikrinimas; taip pat informacijos saugumas apima tokias informacijos savybes kaip informacijos autentiškumas, atskaitingumas, neišsižadėjimas ir patikimumas; Informacijos saugumas apima kibernetinį saugumą ir asmens duomenų apsaugą. |
| **Konfidencialumas** | Informacijos savybė, reiškianti, kad su informacija gali susipažinti tik įgalioti asmenys. |
| **Konfidenciali informacija** | Bendrovės informacija, kuriai pagal norminius ir kitus teisės aktus bei Bendrovės sandorius taikomas konfidencialios informacijos statusas. Konfidencialia informacija yra laikoma Politikos 1-ame priede „Konfidencialios informacijos sąrašas“ nurodyta informacija, kuri turi tam tikrą ar potencialią vertę Bendrovei dėl to, kad jos nežino Tretieji asmenys ir (ar) kurios atskleidimas gali turėti neigiamą poveikį Bendrovės reputacijai ar finansams ar informaciją apie pažeidimus Bendrovėje pateikusiam asmeniui. |
| **Konfidencialios informacijos valdymo politika arba Politika** | Bendrovės „Vilniaus vandenys“ konfidencialios informacijos valdymo politika su visais priedais, pakeitimais ir papildymais. |
| **Prieinamumas** | Informacijos savybė, reiškianti, kad informacija gali būti tvarkoma reikiamu metu. |
| **Suinteresuota šalis (-ys)** | Fizinis, juridinis asmuo ar jų grupės, organizacijos, institucijos ar įstaigos (bet kokios juridinės formos, neatsižvelgiant į jų naudos gavėjus), turintys skirtingus lūkesčius, poreikius ar įtaką Bendrovės ar jos veiklos atžvilgiu. |
| **Tretieji asmenys** | Visi asmenys, kurie nėra Bendrovės darbuotojai ar Kolegialių organų nariai. Jeigu informacijai neskelbtinos informacijos statusas suteiktas pagal Bendrovės sudarytą sandorį, trečiaisiais asmenimis laikomi visi asmenys, kurie nėra sandorio šalys ir (ar) jų darbuotojai. |
| **Vidinio naudojimo informacija** | Bendrovės informacija, skirta darbuotojų funkcijoms vykdyti ir uždaviniams įgyvendinti, kuri nėra priskirta viešai, konfidencialiai, ir jos atskleidimas neturėtų neigiamo poveikio Bendrovės veiklai, tačiau dėl savo pobūdžio nėra skirta platinti viešai (pavyzdžiui, detali kontaktinė darbuotojų informacija neskirta skelbti, konfidencialios informacijos neturintys Bendrovės dokumentai, vidinis susirašinėjimas, darbuotojų užimtumo informacija, vidiniai leidiniai ir pan.). |
| **Vientisumas** | Informacijos savybė, kad informacija nebuvo atsitiktiniu ar neteisėtu būdu pakeista ar sunaikinta. |
| **Viešoji informacija** | Informacija, skirta viešai skleisti, išskyrus privataus pobūdžio informaciją, taip pat kitą informaciją, kuri pagal šį ir kitus Lietuvos Respublikos įstatymus negali būti viešai skleidžiama. |

1. **BENDROVĖJE VALDOMA INFORMACIJA SKIRSTOMA Į ŠIAS KATEGORIJAS:**
	1. Viešoji informacija;
	2. Vidinio naudojimo informacija;
	3. Konfidenciali informacija.
2. **PAGRINDINIAI KONFIDENCIALIOS INFORMACIJOS VALDYMO PRINCIPAI**

|  |  |
| --- | --- |
| Aiškumas | Bendrovės informacija yra suklasifikuota į saugumo lygmenis ir Bendrovės darbuotojams yra suprantamas bei aiškus informacijos saugumo klasifikavimas. |
| Operatyvumas | Bendrovėje taikomas efektyvus reagavimas į incidentus ir užtikrinamas sistemingas bei efektyvus jų valdymas. |
| Prevencija | Siekiant užkirsti kelią teisės pažeidimams ir incidentams, Bendrovėje yra taikoma informacijos saugos priemonių sistema. |
| Principas „būtina darbui“ | Bendrovės konfidencialios informacijos ir (ar) prieigos teisės prie jos Bendrovės darbuotojams, Tretiesiems asmenims gali būti suteikta tik tiek, kiek būtina vykdant konkrečias darbo ir kitas su Bendrove susijusias funkcijas. |

1. **INFORMACINIŲ IŠTEKLIŲ PRIIMTINO NAUDOJIMO TAISYKLĖS**
	1. Bendrovės darbuotojų darbo vietos IT įrangos ir informacinių sistemų elektroninės informacijos naudojimosi tvarkos aprašas nustato techninių ir kitų saugos priemonių aprašymą, kompiuterio, mobilių įrenginių naudojimą, saugų elektroninės informacijos valdymą, reikalavimus, keliamus Bendrovės informacinių sistemų funkcionalumui reikalingoms paslaugoms ir jų tiekėjams.
	2. Bendrovės naudotojų administravimo taisyklės nustato informacinių sistemų naudotojų administravimo tvarką.
	3. Bendrovės saugaus elektroninės informacijos tvarkymo taisyklės nustato tvarką, užtikrinančią saugų informacinių sistemų elektroninės informacijos tvarkymą ir Bendrovės duomenų saugos nuostatų įgyvendinimą.
	4. Bendrovės veiklos tęstinumo valdymo plane nustatytos taisyklės ir procedūros, kurių būtina laikytis atkuriant informacinių sistemų veiklą įvykus informacijos saugos incidentui.
	5. Bendrovės veiklos tęstinumo valdymo plano 1 priede „Informacijos saugos incidentų valdymo tvarkos aprašas“ apibrėžtas informacijos saugos incidentų valdymo procesas.
2. **KONFIDENCIALIOS INFORMACIJOS APSAUGOS UŽTIKRINIMO GAIRĖS**
	1. Konfidencialios informacijos valdymo politika parengta, siekiant apsaugoti Bendrovės gaunamą, siunčiamą, valdomą ir naudojamą informaciją nuo visų galimų grėsmių, galinčių turėti neigiamos įtakos Bendrovės vykdomai veiklai, jos reputacijai ir strateginių tikslų pasiekimui.
	2. Siekiant įgyvendinti šios politikos principus, numatomi ilgalaikiai tikslai:
		1. Identifikuoti ir tinkamai valdyti informacijos saugos pažeidžiamumo rizikas;
		2. Užtikrinti Bendrovės valdomos ir (ar) tvarkomos informacijos saugumą nuo galinčių kelti grėsmę rizikos veiksnių.
3. **ATSAKOMYBĖ**
	1. Politikos pažeidimo atvejai viešinami vidaus komunikavimo priemonėmis tiek, kiek tai neprieštarauja asmens duomenų apsaugą reglamentuojantiems teisės aktams.
	2. Politikos nuostatų pažeidimas gali būti laikoms šiurkščiu darbo pareigų pažeidimu ir už jį gali būti taikoma Lietuvos Respublikos teisės aktuose nustatyta atsakomybė.
	3. Jei Politikos pažeidimas turi nusikalstamos veikos požymių, apie tai pranešama kompetentingai teisėsaugos institucijai.
4. **BAIGIAMOSIOS NUOSTATOS**
	1. Politika tvirtinama ir keičiama Bendrovės valdybos sprendimu.
	2. Politika taikoma tiesiogiai. Bendrovė užtikrina, kad su Politika susipažintų ir jos nuostatų laikytųsi visi asmenys, kuriems atskleidžiama arba gali būti atskleista Bendrovės Konfidenciali informacija.
	3. Politika peržiūrima bent kartą per metus, atnaujinama – ne rečiau kaip kas treji (3) metai.
	4. Už Politikos nuostatų atitikties ir įgyvendinimo rezultatų surinkimą ir pateikimą Bendrovės valdybai, o taip pat Generaliniam direktoriui ne rečiau kaip kartą per metus, yra atsakingas Veiklos atsparumo skyriaus vadovas.
	5. Bendrovės Konfidencialios informacijos valdymo politika viešai skelbiama Bendrovės interneto svetainėje <https://www.vv.lt>

 **8. PRIEDAI**

 1 priedas. Konfidencialios informacijos sąrašas.